23/10/2009 | Administración LocalMunicipal
Cee
Aprobación definitiva do Regulamento polo que se crea o ficheiro de datos de carácter persoal denominado control de asistencia e se regula a súa utilización

ANUNCIO Aprobación definitiva do Regulamento polo que se crea o ficheiro de datos de carácter persoal denominado Control de Asistencia e se regula a súa utilización. Aprobado inicialmente na sesión ordinaria realizada polo Pleno Corporativo o día 21 de maio de 2009 o Regulamento polo que se crea o ficheiro de datos de carácter persoal denominado “Control de Asistencia” e se regula a súa utilización, e unha vez transcorrido o prazo de información pública sen que se teña presentado ningunha reclamación, enténdese definitivamente adoptado o acordo ata entón provisional de acordo co que dispón o artigo 49 da Lei 7/1985, de 2 de abril, reguladora das bases do réxime local. En cumprimento do previsto no artigo 70.2 da mesma lei, publícase de seguido o texto íntegro do Regulamento, sen que entre en vigor ata que transcorra o prazo de quince días previsto no artigo 65.2 da Lei. REGULAMENTO POLO QUE SE CREA O FICHEIRO DE DATOS DE CARÁCTER PERSOAL DENOMINADO CONTROL DE ASISTENCIA E SE REGULA A SÚA UTILIZACIÓN Artigo 1. Mediante o presente regulamento créase o ficheiro automatizado de datos de carácter persoal denominado “Control de asistencia” e se deteminan as características e limitacións da súa configuración de conformidade co disposto no artigo 20 da Lei Orgánica 15/1999, de 13 de decembro, de Protección de datos de carácter persoal e no seu reglamento de desenvolvemento, aprobado por Real Decreto 1720/2007, de 21 de diciembre. Artigo 2. De conformidade co disposto no artigo 20.2 da Lei Orgánica 15/1999, de 13 de decembro, de protección de datos de carácter persoal e no artigo 54.1 do Real Decreto 1720/2007, de 21 de decembro, polo que se aproba o Reglamento de desenvolvemento da devandita Lei Orgánica, para o ficheiro que se crea se indican de xeito expreso os seguintes extremos: A) A identificación do ficheiro, indicando a súa denominación, así como a descripción da súa finalidade e usos previstos: O ficheiro queda identificado baixo a denominación de “Control de asistencia”, tendo como finalidade exclusiva a verificación da identidade no control do cumprimento do horario da xornada laboral establecido para o persoal funcionario e laboral que ten o seu centro de traballo no edificio da Casa do Concello sito na rúa Domingo Antonio de Andrade, s/n, e no edificio do Antigo Instituto Agra de Raices, sito na rúa Buenaventura Castro Rial, s/n. B) A orixe dos datos, indicando o colectivo de persoas sobre os que se pretende obter datos de carácter persoal ou que resulten obrigados a suministralos, o procedemento de recollida dos datos e a súa procedencia: Os datos serán proporcionados polos empregados públicos do Concello de Cee, sexan funcionarios ou persoal laboral fixo ou contratado temporalmente, que teñan o seu centro de traballo no edificio da Casa do Concello e no edificio do Antigo Instituto Agra de Raices, logo de ser previamente informados de modo expreso, preciso e inequívoco nos termos previstos no artigo 5 da Lei Orgánica 15/1999, de 13 de decembro, de Protección de datos de carácter persoal. Os datos identificativos de carácter persoal que se requerirán ós traballadores serán o nome, os apelidos, o NIF e a impresión dixital dos dedos índice e meñique da man dereita. Os empregados públicos serán requeridos polo Concello de Cee para proporcionar os devanditos datos mediante escrito no que serán informados de modo expreso, preciso e inequívoco, nos termos previstos no artigo 5 da Lei Orgánica 15/1999, dos seguintes extremos: a) Da existencia dun ficheiro ou tratamiento de datos de carácter persoal, da finalidade da recollida destos e dos destinatarios da información. b) Do carácter obligatorio ou facultativo da sá resposta ás preguntas que lles sexan prantexadas. c) Das consecuencias da obtención dos datos ou dla negativa a suministralos. d) Da posibilidade de exercitar os dereitos de acceso, rectificación, cancelación e oposición. e) Da identidade e dirección do responsable do tratamento ou, no seu caso, do seu representante. O devandito requerimento por escrito deberá realizarse ó menos con corenta e oito horas de antelación ó momento no que se esixa a súa presencia física para a toma dos datos identificativos de carácter persoal. No momento da presencia física para a toma dos datos identificativos de carácter persoal, os empregados públicos deberán cubrir por escrito e firmar un impreso no que farán constar o seu nome, os apelidos, o NIF e que aceptan proporcionar estos datos, así como proporcionar a súa impresión dixital dos dedos índice e meñique da man dereita ós efectos de creación dun ficheiro denominado “Control de asistencia”, a finalidade do cal é única e exclusivamente a sinalada no apartado A) do artigo 2 do presente reglamento. Unha vez firmado o impreso aceptando proporcionar os devanditos datos, estos serán introducidos no momento polo Técnico de Administración Xeral do servizo de persoal encargado da xestión do ficheiro a traves do seu ordenador e utilizando o programa específico na base de datos do servidor proporcionado pola empresa encargada do tratamento dos mesmos. Inmediatamente, procederáse á toma das impresións dixitais dos dedos índice e meñique da man dereita mediante un lector conectado ó ordenador do Técnico de Administración Xeral do servizo de persoal encargado da xestión do ficheiro, tomándose dúas lecturas das impresións dixitais de cada un dos dedos indicados que se traducirán nunha unha serie de coordenadas de dixitalización da impresión persoal de cada empregado público que se almacenarán xunto cos restantes datos identificativos de carácter persoal mediante o programa específico na mesma base de datos no servidor proporcionado pola empresa encargada do tratamento dos mesmos. C) A estructura básica do ficheiro mediante a descripción detallada dos datos identificativos, así como das restantes categorías de datos de carácter persoal incluidas no mesmo e o sistema de tratamento utilizado na súa organización: O dato central identificativo de carácter persoal consiste nunha representación da información biométrica da impresión dixital do empregado público. A devandita representación está formada por unha serie de coordenadas de dixitalización da impresión de xeito que a partires daquela non é posible obter unha impresión dixital xa que únicamente é un patron. Cúmprese así co procedemento de disociación que recolle a normativa vixente, xa que a información por si mesma non pode asociarse a ningunha persoa identificada ou identificable. Os restantes datos identificativos de carácter persoal son o nome, apelidos e o NIF. O sistema de tratamento é automatizado. D) As comunicacións de datos previstas, indicando no seu caso, os destinatarios ou categorías de destinatarios Non se poderán comunicar os datos contidos no ficheiro que se crea. E) As transferencias internacionais de datos previstas a terceiros países, con indicación, no seu caso, dos países de destino dos datos. Non se poderán realizar transferencias internacionais de datos. F) Os órganos responsables do ficheiro: O órgano responsable do ficheiro é, como representante do Concello de Cee, o/a Alcalde/sa. Dentro da estructura organizativa do Concello a xestión do ficheiro lle corresponde ó Técnico/a de Administración Xeral do servizo de persoal. O encargado do tratamento dos datos persoais incluidos no ficheiro por conta do Concello de Cee é a empresa IT-Projects S. L, o representante legal e administrador da cal e Don Alejandro Arturo Bochis Jubin. G) Os servizos ou unidades ante os que poden exercitarse os dereitos de acceso, rectificación, cancelación e oposición: Os afectados poderán exercitar os dereitos de acceso, rectificación, cancelación e oposición dos datos de carácter persoal que están incluidos no ficheiro ante o Concello de Cee, rúa Domingo Antonio de Andrade, s/n.15270. Cee. A Coruña. H) Nivel de seguridade: Básico. Artigo 3. O Concello de Cee implantará as medidas organizativas e técnicas necesarias para asegurar a confidencialidade dos datos, para o que adoptará as medidas de seguridade que se establecen no Real Decreto 1720/2007, de 21 de diciembre, polo que se aproba o Reglamento de desenvolvemento da Ley Orgánica 15/1999, de 13 de decembro, de protección de datos de carácter persoal e, así mesmo, velará porque o ficheiro se utilice para a finalidade que motivou a súa creación. Igualmente, velará, con carácter xeral, polo respeto dos principios de protección de datos e soamente poderán ser obxecto de tratamiento os datos que sexan adecuados, pertinentes e non excesivos en relación coa finalidade específica, explícita e lexítima fixada no artigo 2, letra A). deste reglamento para a que se obtiveron. Artigo 4. Os empregados públicos do Concello de Cee dos que se soliciten os datos de carácter persoal que se integran no ficheiro serán previamente informados nos termos previstos no artigo 5 da Lei Orgánica 15/1999, de 13 de decembro, de Protección de datos de carácter persoal, tal e como se recolle expresamente no apartado B) do artigo 2 deste reglamento. Cando sexan utilizados cuestionarios ou outros impresos para a recollida, figurarán nos mesmos, en forma claramente lexible, as advertencias a que se refere o apartado anterior. Artigo 5. No marco da xestión do ficheiro, o Técnico de Administración Xeral do servizo de persoal encargado da mesma emitirá semanalmente por duplicado un informe sobre o cumprimento do horario da xornada laboral por todo o persoal funcionario e laboral que ten o seu centro de traballo no edificio da Casa do Concello. O informe e o seu duplicado serán debidamente dilixenciados pola Secretaría do Concello e, unha vez dilixenciados, archivados por orde cronológico, un deles nas dependencias do servizo de persoal, quedando a cargo da súa custodia o devandito funcionario, e o outro na Secretaría do Concello, cumpríndose deste xeito a finalidade para a que se crea o ficheiro. Artigo 6. As incidencias que podan xurdir no cumprimento do horario establecido faranse constar informáticamente no programa de control e por escrito nun parte de incidencias, no que constaran os seguintes datos: – Nome e apelidos do empregado público. – Posto que desenvolve. – Causa pola que solicita permiso para ausentarse: Asuntos propios, vacacións, asistencia sanitaria, outros. – Datas nas que se prevee a incidencia. – Sinatura do solicitante e do Alcalde. O parte de incidencias farase en papel autocopiativo do que o orixinal, unha vez asinado polo Alcalde tomando coñecemento da incidencia, será remitido ó servizo de persoal para o seu archivo, e a copia será entregada ó empregado público afectado pola incidencia. Artigo 7. A finalidade exclusiva de verificación da identidade no control do cumprimento do horario da xornada laboral establecido para o persoal funcionario que ten o seu centro de traballo no edificio da Casa do Concello axustaráse ós horarios de traballo establecidos no acordo acadado na data do 19 de setembro de 2005, incorporado como anexo ó acordo regulador das condicións de traballo do persoal funcionario ó servicio do Concello de Cee, e polos establecidos nos artigos 10.2, 12.3 e 13 deste último, que son os seguintes: 1.–Do 1 de outubro ó 31 de maio o horario laboral xeral dos funcionarios das oficinas municipais será, o que segue: Mañás: 8 a 14.30 horas (de LUNS a VENRES). Tardes: 16.30 a 19.30 horas (de LUNS a XOVES), mediante quendas rotatorias semanais entre os funcionarios municipais, prestando o seu servizo alomenos un funcionario municipal. Así mesmo, a finalidade exclusiva de verificación da identidade no control do cumprimento do horario da xornada laboral establecido para o persoal funcionario que ten o seu centro de traballo no edificio da Casa do Concello, coa excepción da Policia Local, axustaráse durante o período comprendido entre o 1 de xuño e o 30 de setembro ó horario xeral único fixado polo artigo 13 do acordo regulador, que será de luns a venres, de 8.00 a 14.30 horas. Conforme á Resolución de 20 de decembro de 2005 da Secretaría Xeral para a Administración Pública, durante a xornada de traballo se podrá disfrutar dunha pausa, por un período de 30 minutos que se computará como traballo efectivo.2.–Os funcionarios ós que lles corresponda prestar servicio na quenda da tarde verán reducida a xornada da mañá en 1 hora e media, á entrada ou á saída, segundo prefiran. Os funcionarios terán dereito ao permiso e disfrute de dúas pontes ao ano, podendo optar por disfrutar estes días en dúas pontes de 1 día ou ben, se é o caso, unha ponte agrupada de 2 días. Con motivo da semana grande das festas da Xunqueira (mes de agosto), o horario de traballo das oficinas municipais nos cinco días laborables inmediatamente anteriores ao 15 de agosto reducirase nunha hora á entrada e á saída, ou sexa, o horario será de 9 a 13:30 horas.3.–O Técnico de cultura axustaráse ó horario sinalado nos apartados anteriores, pero tendo en conta as circustancias de distorsión horaria que concurren no seu traballo o cómputo do mesmo realizarase semanalmente en función das circunstancias que concurran e que determinen a devandita distorsión.4.–Así mesmo, Secretaría e Intervención axustaranse ó horario sinalado nos apartados anteriores, pero tendo en conta as necesidades derivadas do funcionamento dos respectivos Departamentos o cómputo do mesmo realizarase semanalmente de xeito flexible en función das devanditas necesidades que concurran.5.–Os horarios específicos que se recollen segundo o indicado no artigo 10 e que figuran como anexo ó acordo, son os seguintes: A) Policía local: O horario de traballo da Policía local será, mediante quendas, o seguinte: De luns a sábado: Quenda da mañá: 8.00 a 15.00 horas (diario). Quenda da tarde: 15.00 a 22.00 horas (diario). Domingos: Quenda da noite: de 0.00 a 7.00 horas. Quenda da mañá: 7.00 a 14.00 horas. Quenda da tarde: 17.00 a 22.00 horas. B) Bibliotecario municipal: De luns a venres. Mañás: 9.30 a 13.30 horas e Tardes: 16.30 a 19.30 horas. Do 1 de xuño ata o 30 de setembro aplicarase o horario de verán: De 8.00 a 14.00 horas (de luns a venres). Artigo 8. A finalidade exclusiva de verificación da identidade no control do cumprimento do horario da xornada laboral establecido para o persoal laboral que ten o seu centro de traballo no edificio da Casa do Concello, sito na rúa Domingo Antonio de Andrade, s/n, e no edificio do Antigo Instituto Agra de Raices, sito na rúa Buenaventura Castro Rial, s/n axustaráse ós horarios de traballo establecidos no artigo 15 do convenio colectivo do persoal laboral ó servicio do Concello de Cee, que son os seguintes: 1.–O horario xeral da xornada de traballo será, de luns a venres, pola maña de 8.30 a 13.00 horas e pola tarde de 14.15 a 18.00 horas. Así mesmo, e no período comprendido entre o 15 de maio ó 15 de setembro, a xornada de traballo será continuada co horario de 8.00 a 14.00 horas.2.–Esta xornada será de aplicación a todo o persoal laboral, agás aqueles servizos municipais que requiran un horario especial, como é a Asistenta Social, e os restantes servizos ou departamentos dependentes dos Servizos Sociais, que terán o seguinte horario: de luns a venres de 8,00 a 15,00 horas e os martes de 16.30 a 19.30 horas. Nestes casos, no período comprendido entre o 15 de maio ó 15 de setembro, a xornada de traballo será continuada de luns a venres co horario de 8.00 a 14.30 horas. Artigo 9. De conformidade co disposto no artigo 20.1 da Lei Orgánica 15/1999, de 13 de decembro, de Protección de datos de carácter persoal, o presente reglamento deberá ser aprobado polo Pleno Corporativo e publicado no Boletín Oficial da Provincia, polo que a súa tramitación se axustará ó disposto no artigo 49 da Lei 7/1985, de Bases de Réxime Local e no capítulo II do Título V e capítulo IV do Título IX do Real Decreto 1720/2007, de 21 de decembro, polo que se desenvolve a Lei Orgánica 15/1999. Segundo dispón a devandita normativa de aplicación, unha vez adoptado o acordo de aprobación inicial polo Pleno Corporativo se remitirá anuncio do mesmo ó Boletín Oficial da Provincia para o inicio do prazo mínimo de 30 días para a presentación de reclamacións e suxerencias. O día no que apareza publicado no Boletín o devandito anuncio se remitirá copia do mesmo e certificación do acordo adoptado polo Pleno co texto íntegro do presente reglamento á Axencia Española de Protección de datos segundo o procedemento establecido no Real Decreto 1720/2007. Transcurridos os prazos que marcan o artigo 49. b) da Lei 7/1985 e o artigo 134.1 do Real Decreto 1720/2007 se resolveran polo Pleno todas as reclamacións ou suxerencias presentadas e procederá a súa aprobación definitiva. No caso de non presentarse ningunha reclamación ou suxerencia, se entenderá definitivamente adoptado o acordo ata entón provisional. Unha vez aprobado definitivamente, se remitirá o texto íntegro deste reglamento ó Boletín Oficial da Provincia e entrará en vigor segundo o que dispón o artigo 70.2 da Lei 7/1985. Cee, a 9 de outubro de 2009. O ALCALDE Asdo. Ramón Vigo Sambade